สวัสดีค่ะอยากจะขอเรียนถามคุณ คือ ตั้งครรภ์แล้ว ประมาณ 11 สัปดาห์ เมื่อวันที่ 3-4 กพ 63 ปรากฎว่ามีเลือดออกซึ่งปนมากับเมือกใสๆ สีเลือดเป็นสีน้ำตาลๆ ไม่เข้มมาก และไม่มีสีแดงสด เช็ดแล้วติดทิชชูมาค่ะ ไม่มีอาการมดลูกบีบหรือปวดท้องแต่อย่างใด จึงอยากทราบสาเหตุของการมีเลือดออกปนมานี้ เกิดจากอะไรได้บ้าง- ไม่มีการหกล้มหรือกระแทกอะไรที่รุนแรงนะคะ- จะมีแค่อุ้มลูกคนโต ที่ นน.ประมาณ9โล บ้าง- เมื่อวันที่ 2 กพ. ไปทานแหนมเห็ด และส้มตำมาค่ะ มันเป็นสาเหตุรึป่าวคะขอบคุณล่วงหน้าค่ะ
สวัสดีค่ะ อาการเลือดออกขณะตั้งครรภ์ดังกล่าวมา ควรจะไปพบแพทย์ที่ฝากครรภ์อยู่ เพราะอาจมีภาวะแทรกซ้อนจากการตั้งครรภ์เช่นแท้ง ท้องนอกมดลูก ครรภ์ไข่ปลาอุก หรือท้องลมได้ แม้จะไม่ปวดท้องก็ตาม ควรไปตรวจเพิ่มเติมค่ะระหว่างนี้งดการมีเพศสัมพันธ์ หลีกเลี่ยงการยกของหนักหรือกระทบกระแทกที่หน้าท้อง การรับประทานอาหารดังกล่าวมา น่าจะไม่ได้เกี่ยวข้องกับการทำให้มีเลือดออกผิดปกติค่ะ